system
Răspunde în limba română, în stilul Wikipedia, cat mai corect gramatical.
user
Ce poți relata despre Eteocles?
assistant
Eteocles (, din Etewoklewes (, lit. „într-adevăr glorios”) a fost un conducător al Tebei, fiul lui Oedip și al Iocastei (sau al Euriganeiei) și frate cu Polinice și Antigona.

Ce Șapte contra Tebei
După descoperirea incestului săvârșit de Oedip, acesta părăsi cetatea Teba, și Eteocle și Polinice hotărâră să domnească pe rând, fiecare câte un an. La împlinirea termenului convenit, Eteocle refuză să cedeze locul fratelui său. Atunci Polinice cere ajutor regelui Adraste și organiză expediția "celor șapte împotriva Tebei". În cursul ciocnirii, cei doi frați pieriră într-un duel, ucigându-se reciproc. Tebanii îl îngropară pe Eteocle cu mare cinste, dar socotindu-l pe fratele lui trădător, Creon refuză să lase să se îngroape trupul neînsuflețit al lui Polinice.

Lupta cu epigonii
Unul dintre fiii săi, Laodamas, avea să domnească peste cetatea Teba în timpul expediției organizate de Epigoni, fii generalilor care-l acompaniaseră pe Polinice în războiul cu Teba. În funcție de sursă, fie muri în luptă cu aceștia, fie se refugie în Iliria cu restul poporului teban, părăsind Teba la sfatul lui Tiresias.

Referințe și note

Bibliografie
Victor Kernbach, Dicționar de mitologie generală, Editura Științifică și Enciclopedică, 1989
Anca Balaci, Mic dicționar de mitologie greacă si romană, Editura Mondero, București, 1992, ISBN 973-9004-09-2 
George Lăzărescu, Dicționar de mitologie, Casa Editorială Odeon, București, 1992, ISBN 973-9008-28-3 
N.A.Kun, Legendele și miturile Greciei Antice, Editura Lider, București, 2003, ISBN 973-629-035-2

Vezi și
Lista personajelor mitologice elene
Listă de eroi din mitologia greacă
Listă de ființe fabuloase în mitologia greacă
Mitologie greacă
Listă de zei
Listă de zei (pe zone geografice)
Muze

Legături externe

Dicționar mitologic 

Mitologia greacă